ปกติจะมีตกขาวนิดหน่อย เเต่ก็หมด เเต่พอมีเพศสัมพัน ตกขาวก็มีเยอะะขึ้น มีเหลืองๆ คันบ้าง ไม่รู้ว่าเปนอะไร ทั้งคัน ตกขาว มีกลิ่นสีเหลือง เวลาปัสสวะไม่เเสบ เปนเพราะอะไร ควรกินยาอะไรดีคะ
สวัสดีค่ะ อาการมีตกขาวเยอะ คัน มีกลิ่น อาจเกิดจาก1. การติดเชื้อราในช่องคลอด ตกขาวมักเป็นสีขาวขุ่น ลักษณะคล้ายแป้งเปียกหรือนมบูด และมีอาการคันช่องคลอดมาก อาจมีอาการแสบร่วมด้วย ตกขาวมักไม่มีกลิ่น2. การติดเชื้อปรสิต ตกขาวจะมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก3. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียว มีกลิ่นเหม็น มีเจ็บและคันในช่องคลอด เจ็บขณะมีเพศสัมพันธ์ ปัสสาวะแสบขัด4. การอักเสบของช่องคลอดจากเชื้อแบคทีเรีย (bacterial vaginosis) ตกขาวมักมีปริมาณมากร่วมกับมีกลิ่นเหม็นเหมือนคาวปลานอกจากนี้ อาจมีการติดเชื้อหลายอย่างร่วมกันก็ได้หากยังคงมีอาการ แนะนำควรไปพบสูติ-นรีแพทย์เพื่อให้การวินิจฉัยให้ถูกต้อง จะได้รับยารักษาให้ตรงกับสาเหตุค่ะ ในเบื้องต้น แนะนำควรงดการมีเพศสัมพันธ์ไปก่อน ระวังอย่าให้อวัยวะเพศเปียกชื้น โดยซับให้แห้งหลังการเข้าห้องน้ำทุกครั้ง กางเกงในไม่ควรรัดแน่นเกินไป ผ้าควรระบายอากาศได้ดี และควรตากแดดหรือตามลมร้อนให้แห้งสนิท หากฝ่ายชายมีอาการผิดปกติร่วมด้วย เช่น แสบขัดขณะปัสสาวะ มีน้ำหรือหนองไหลจากอวัยวะเพศ ก็ควรพาไปรักษาพร้อมกันด้วยค่ะ ไม่ควรซื้อยาทานเอง เพราะอาจไม่ตรงกับโรค และอาจไม่หายได้ค่ะ